**ПРОТОКОЛ ОТ ДВАДЕСЕТ И ВТОРОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 25 май 2017 година, начало 09:00 часа**

От общо 51 общински съветници присъстваха 49, отсъстваха: Веселин Велчев и д-р Теодора Константинова. Заседанието бе открито и ръководено от чл.-кор. проф. Христо Белоев.

**Чл.-кор. проф. Хр. Белоев:** Моля, всички да седнат, които са готови. Уважаеми колеги, да стартираме проверка на кворума. Гласувайте с устройствата. Регистрирали се 40 общински съветници, има повече в залата, които още не гласуваха. Имаме необходимия кворум, откривам редовното заседание на общинския съвет. Преминаваме към точка 1, обсъждане на дневния ред, имате думата за въпроси, предложения и изказвания. Не виждам, гласуваме дневния ред.

**КВОРУМ – 45. С 44 гласа „за”, 1 „против” и 0 „въздържали се” така се прие следния**

**ДНЕВЕН РЕД**

1. К.л.514 Приемане Годишните финансови отчети и Годишните доклади за дейността за 2016 г. на общинските еднолични търговски дружества, определяне на дивидент и избор на експерт-счетоводители
2. К.л.530 Избор на Управител на „Център по дентална медицина 1 – Русе” ЕООД (ЦДМ 1 – Русе)
3. Общо събрание на акционерите на „Университетска многопрофилна болница за активно лечение – Русе“ АД /“УМБАЛ-РУСЕ“ АД/
4. К.л.520 Съгласие за продажба на общински терен от 130 кв. м. по улична регулация, приобщен към УПИ V-116 в кв. 968 по регулационния план на град Русе
5. К.л.521 Откриване процедура за провеждане на публичен търг с явно наддаване за продажба на недвижим имот – чатна общинска собственост, находящ се в местността „Кантона“, землище на село Басарбово, Община Русе
6. К.л.522 Прехвърляне на общинска част, представляваща придаваем терен от 19 кв.м. по улична регулация, срещу част от 2 кв.м. от ПИ с идентификатор 63427.2.5802 – частна собственост към улица ‚Алея Освобождение“ №66 в кв. 12 по плана на град Русе
7. К.л.523 Учредяване безвъзмездно право на управление върху масивна едноетажна сграда, находяща се в УПИ I – за училище, кв. 54, по плана на с. Сандрово, в полза на кметство с. Сандрово
8. К.л.524 Откриване на процедура за провеждане на публичен търг с явно наддаване за продажба на общински недвижим имот с идентификатор 63427.9.601 по кадастралната карта и кадастралните регистри на гр. Русе, с адрес: гр. Русе, кв. „Долапите“, ул. „Димитър Гичев“
9. К.л.525 Предоставяне безвъзмездно за управление на Министерство на труда и социалната политика на част от недвижим имот – частна общинска собственост, намиращ се в гр. Русе, бул. „Ген. Скобелев“№45, за срок от 5 /пет/ години
10. К.л.518 Провеждане на публичен търг с явно наддаване за отдаване под наем на части от терени – публична общинска собственост за разполагане на преместваеми обекти по чл. 56 от ЗУТ
11. Определяне на начална тръжна цена за отдаване под наем на земеделски земи от общинския поземлен фонд на Община Русе
12. К.л.526 Определяне размера на основните месечни трудови възнаграждения на кметовете на кметства, считано от 01.07.2017 г.
13. К.л.527 Корекция на Бюджета на Община Русе за 2017 година
14. К.л.528 Информация за изменения на Бюджета на Община Русе към 31.03.2017 година
15. К.л.517 Годишен отчет за осъществените читалищни дейности по Програмата за развитие на читалищната дейност на територията на Община Русе за 2016 г.
16. Разкриване на две яслени групи към Детска градина „Пролет“ – гр. Русе, ул. „Котовск“ №6
17. К.л.513 Наредба №27 за условията и реда за извършване на възстановителни работи при изграждане или отстраняване на повреди на елементи на техническата инфраструктура
18. К.л.516 Одобряване на Актуализирана стратегическа карта за шум в околната среда на агломерация Русе
19. К.л.515 Кандидатстване с проектно предложение с наименование: „Изграждане на анаеробна инсталация за разделно събрани биоразградими отпадъци за нуждите на общините – Русе, Иваново, Сливо поле, Тутракан и Ветово“ по процедура BG16M10PO002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014-2020 г.“
20. К.л.529 Приемане на Подробен устройствен план – ПЗ на УПИ I-7520 – за озеленяване и УПИ II-7280 – за обществено обслужващи дейности – паркинг, кв.874, ЦГЧ, гр. Русе
21. К.л.519 Съгласие на Община Русе да издаде Запис на заповед, без протест и разноски в полза на Министерство на труда и социалната политика, управляващ орган на Оперативна програма „Развитие на човешките ресурси“ 2014-2020
22. Одобряване на анекс към партньорско споразумение по проект „Богатството на различията – приобщаващо образование за интелигентен растеж“ по ОП „Наука и образование за интелигентен растеж“ 2014 -2020
23. Изказване на граждани – вх.№360/16.05.2017 г.

**1 Точка**

**Приемане Годишните финансови отчети и Годишните доклади за дейността за 2016 г. на общинските еднолични търговски дружества, определяне на дивидент и избор на експерт-счетоводители**

**Чл.-кор. проф. Хр. Белоев:** Госпожа Шилкова, заповядайте.

**Г-жа Д. Шилкова:** Уважаеми общински съветници, предлагаме ви …

**Чл.-кор. проф. Хр. Белоев:** Моля за тишина.

**Г-жа Д. Шилкова:** … да приемете годишните финансови отчети и годишните доклади за дейността за 2016 година на общинските еднолични търговски дружества. Предлагаме дивидент в размер на 45% от печалбата на „Общински пазари“, който е в размер на 117 135 лв. И тази година предлагаме лечебните заведения да бъдат освободени от дивидент и да изберете експерт-счетоводителите. Нямаше никакви забележки по комисии, поддържам предложението.

**Чл.-кор. проф. Хр. Белоев:** Благодаря. Въпроси и изказвания по точката? Не виждам, гласуваме точка 1.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 535**

На основание чл. 21, ал. 2, във връзка с чл. 21, ал. 1, т. 23 от ЗМСМА; чл. 137, ал. 1, т. 3 и чл. 146, ал. 1 и ал. 3 и чл. 147, ал. 2 от Търговския закон и чл. 10, ал. 1, т. 3 и т. 6 от Наредба №9 на Общински съвет – Русе, Общинският съвет реши:

1. Приема Годишните финансови отчети и Годишните доклади за дейността за 2016 г. на общинските еднолични търговски дружества: „Общински пазари” ЕООД; „Диагностично консултативен център 1–Русе” ЕООД; „Медицински център 1– Русе” ЕООД; „Център по дентална медицина 1–Русе” ЕООД; „Център за психично здраве –Русе” ЕООД; „Комплексен онкологичен център–Русе” ЕООД и „Специализирана болница за активно лечение за пневмо-фтизиатрични заболявания д-р Димитър Граматиков–Русе” ЕООД.
2. Определя дивидент:
   1. 45% отчисление за Община Русе от печалбата по Годишния финансов отчет за финансовата 2016 г. на „Общински пазари” ЕООД, след данъчното й облагане, в размер на 117 135 лв.
   2. Да бъдат освободени от внасяне на дивидент общинските еднолични търговски дружества – лечебни заведения, като средствата се използват от дружествата за изпълнение на инвестиционната си програма за 2017 г.
   3. Дивидентът да се внесе по сметка на Община Русе до 30.06.2017 г.
3. Избира проверители – дипломирани експерт-счетоводители за заверка на Годишните финансови отчети на общинските търговски дружества за 2016 г., както следва:
   1. Димитър Петров Йорданов–диплом №0123/29.10.1992 г. за „Общински пазари” ЕООД
   2. Диана Георгиева Пенчева – диплом №0380/1997 г. за „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД.
   3. Стефанка Тодорова Николова – диплом №041/22.01.2001г. за „Диагностично консултативен център 1 – Русе” ЕООД и „Комплексен онкологичен център – Русе” ЕООД.

**2 Точка**

**Избор на Управител на „Център по дентална медицина 1 – Русе” ЕООД (ЦДМ 1 – Русе)**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Уважаеми общински съветници, тази точка се разгледа на всички комисии, доста дебати имаше по нея. Постъпила е молба от д-р Цветанка Доганова, поради навършване на пенсионна възраст тя желае да бъде освободена от длъжността управител, предлагаме д-р Елена Дачева-Иванова и двете са тук в залата, ако имате въпроси. Бяхме поели ангажимент д-р Дачева да представи на Вашето внимание визията си за управление на търговското дружество, доколкото ми е известно има …

**Чл.-кор. проф. Хр. Белоев:** Да, има раздадена програма, всички я имат.

**Г-жа Д. Шилкова:** … На комисиите доста се дебатира, относно размера на възнаграждението. Различно сте гласували на всички комисии, от 280% до 400%, водеща комисия здравеопазване и социална политика прие размер 340%, общинска администрация приема, приетото от комисия здравеопазване и социална политика 340%. Освен това, констатирана е една техническа грешка в правните основания вместо чл. 8, ал 2, буква „в“ да се чете чл. 8, ал. 1, т. 4, давам го в писмен вид.

**Чл.-кор. проф. Хр. Белоев:** Благодаря. Въпроси и изказвания по точката? Мариета Волф, заповядайте. Докато г-жа Волф дойде становището на председателския съвет също е по точка 2-ра от решението 340% размер на възнаграждението.

**Г-жа М. Волф:** Уважаеми г-н Председател, уважаеми общински съветници, през месец юни 2016 г.кметът, господин Стоилов, внесе за разглеждане контролен лист №234, с който беше предложено на дотогавашните управители на общински лечебни заведения да бъдат възложени нови договори за управление, тъй като действащите тогава изтичаха през месец юли и септември 2016 г. Това се случи месец, след като на предходната сесия на общинския съвет бяха приети финансовите отчети на същите тези дружества, които според вида дейност отчетоха годишна нетна печалба в рамките на 3 до 11 хиляди лева, и бяха освободени от внасяне на дивидент. Излагайки аргументи, че Законът за лечебните заведения и Наредба 9 на МЗ предвиждат две възможности за избор на управител на лечебно заведение, а именно чрез конкурс или чрез подновяване на договора и вземайки предвид, че в 3 от 5-те лечебни заведения управителите изпълняват тази функция от 1999 или 2000 г, направихме предложение за провеждането на конкурси за избор на управител във всяко едно общинско лечебно заведение. Въпреки, че по този начин от една страна се гарантира прозрачност и демократичност по отношение на избора на управители от страна на принципала и от друга се предоставя възможност на други специалисти, отговарящи на изискванията, да докажат желанието и способността си да управляват лечебните заведения, това предложение беше отхвърлено от мнозинството общински съветници. В моментът с контролен лист 530 господин Стоилов отново предлага на Общински съвет - Русе да вземе аналогично решение. Причината е, че настоящият управител на Центъра по дентална медицина д-р Доганова е депозирала молба за прекратяване на договора й за управление поради навършване на пенсионна възраст. Съгласно чл. 23 от Наредба 9 на Общински съвет - Русе, „Управлението на общинските търговски дружества освен чрез пряк избор може да бъде възлагано и след провеждането на конкурс по ред и условия, определени от Общинския съвет. Решението за провеждането на конкурса се взема от Общински съвет”. Но отново, вместо да бъде обявен конкурс в духа на принципите за плурализъм, демократичност и участие на гражданите в управлението на града, на общинските съветници се предлага да гласуват директно назначение на специалист, посочен от общинска администрация. Обърнете внимание също така, че според финансовият отчет на дружеството, чието приемане е част от днешния ни дневен ред, то е на загуба за 2016 г в размер на 35 147 лв. В този аспект считаме, че изборът на ръководител на денталния център е от изключителна важност, ако действително желаем неговото „оздравяване” и превръщането му в модерен стоматологичен център, предлагащ уникални услуги за населението в Област Русе, а не просто гарантирането на работните места на назначените в него служители. Финансовата загуба също така е повод да разгледаме възнаграждението на бъдещия управител, който разбира се не носи отговорност за минали загуби, но следва да бъде амбициран освен за медицинския, и за финансовия просперитет на дружеството. Във връзка с предложения ни проект за решение, предлагаме следните промени: На основание чл. 21, ал. 2, във връзка с чл. 21 от ЗМСМА и така нататък, няма да изреждам всички членове …: 1. Обявява конкурс за управител на „Център по дентална медицина – Русе”. 2. Кандидатите за управител следва да отговарят на изискванията, съгласно Закона за лечебните заведения и Наредба № 9 на Общински съвет – Русе за реда и условията за упражняване правата на Община Русе върху общинската част от капитала на търговските дружества. 3. Избира комисия за провеждане на конкурса в състав. Следва да уточним и състава на комисията. 4. Срокът за подаване на документи за участие в конкурса е до 17:00 часа на 01.09.2017 г. Документите се подават до Общински съвет – Русе и така нататък, всичко е според Наредба №9 на Общински съвет – Русе. Ще ви дадем възможност да разгледате конкретно точките, които предлагаме с цитираните нормативни уредби. Точка 5, конкурсът ще се проведе на 11.09.2017 г. от 17:00 часа в заседателната зала на Община Русе. 6. Кметът на Община Русе, в петдневен срок от влизане в сила на решението да направи съобщение в два местни вестника и на интернет страницата на Община Русе. 7. Възлага на Кмета на Община Русе да издаде заповед за провеждане на конкурса. 8. Избира д-р Елена Дачева Иванова за управител на „Център по дентална медицина 1 – Русе” ЕООД до провеждане на конкурс и вписване в Търговския регистър на избрания управител. 9. Определя възнаграждението на управителя в размер на 280 на сто от отчетната средна месечна брутна заплата в „Център по дентална медицина“. Задължава кмета на Община Русе да сключи договор за управление с избрания управител. 11. Освобождава д-р Цветанка Романова Доганова като Управител на „Център по дентална медицина“. И 12 - Задължава новоизбрания управител за заяви за вписване променените обстоятелства по партидата на дружеството пред Търговския регистър към Агенция по вписванията в 3-дневен срок от влизане в сила на решението. Тъй като материалът, който предлагаме е твърде обемен и трябва да се запознаете наистина в неговата цялост, от името на групата предлагаме 10-минутна почивка, тоест почивката, Вие ще определите колко е, като Ви давам материали за ръководителите на всички представени групи, за да се запознаят и обсъдят с техните членове.

**Чл.-кор. проф. Хр. Белоев:** Така, съгласно правилника трябва да обявя почивка, 5 минути почивка. 5 минути точно и започваме, консултации, които е необходимо да се направят.

***Почивка 5 минути.***

**Чл.-кор. проф. Хр. Белоев:** Колеги, г-н Павлов, Велизар Павлов, г-н Пехливанян, 10 минути изтекоха, продължаваме своята работа. Моля, заемете места. Госпожа Шилкова. (коментар от зала не се чува) Микрофоните на трибуната.

**Г-жа Д. Шилкова:** Предложението, което сме внесли беше разгледано и обсъдено на всички постоянни комисии на общинския съвет. Това, което в момента се чете е несериозно, администрацията не е в състояние да се запознае в детайли на сесия, с изцяло променен текст на предложението. Разбира се поддържам предложението, което сме внесли с корекциите, които са постъпили на водеща комисия.

**Чл.-кор. проф. Хр. Белоев:** От групите все пак има ли изказвания? Не виждам. Първо подлагам на гласуване предложението от общинските съветници от групата на Патриоти-ВМРО-Глас народен. Така, както е направено предложението, раздадено е на групите. Гласуваме предложението на групата Патриоти-ВМРО-Глас народен.

**Ръчно гласували:**

**Д-р М. Борисов – „против“.**

**КВОРУМ – 43. С 13 гласа „за”, 13 „против” и 17 „въздържали се” не се прие предложението.**

**Чл.-кор. проф. Хр. Белоев:** Предложението така, както е внесено … Господин Пехливанян, обяснение на отрицателен вот.

**Г-н Б. Пехливанян /обяснение на отрицателен вот/:** Господин Председател, г-н Кмет, колеги, много бързо станаха гласуванията, затова вземам дума за отрицателен вот. Говорихме и с г-жа Волф и с колегите в тези 5 минути, вижте, ако чакаме още тази процедура за конкурс или за каквото и да било, това дружество ,което от миналата година показа доста лоши резултати, още повече ще бъдат тези резултати. И второ нещо много важно, което тука с колегите си говорихме, с професора и със Стоян Янев … Ами, кой ще се съгласи да приеме това нещо до конкурс? Извинявайте, ама ако на мен ми предложат, аз няма да се съглася, защото никакъв стимул няма да има за този период 2, 3, 4, 5 месеца, да напусна работа и т.н. при положение, че … Така, благодаря ви.

**Чл.-кор. проф. Хр. Белоев:** Госпожа Волф, реплика. (коментар от зала не се чува) Реплика, не може на отрицателен вот. Така, в режим на гласуване сме. Основното предложение с предложение за корекция, което беше направено от вносителите, режим на гласуване по точка 2.

**КВОРУМ – 47. С 36 гласа „за”, 3 „против” и 8 „въздържали се” се прие**

**РЕШЕНИЕ № 536**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5, чл. 147, ал. 2 от Търговския закон, чл. 8, ал. 1, т.4, чл.16, ал. 3, чл. 62, ал. 3 и ал. 4, чл. 63, ал. 5 ЗЛЗ, чл. 10, ал. 1, т. 5, чл. 22, ал. 1, чл. 23, ал. 1 и чл. 24 от Наредба №9 на ОбС – Русе, Общинският съвет реши:

1. Избира д-р Елена Дачева Иванова за Управител на „Център по дентална медицина 1 – Русе” ЕООД за срок от 3 години.
2. Определя месечно възнаграждение на Управителя на „Център по дентална медицина 1 – Русе” ЕООД в размер 340 на сто от отчетната средна месечна брутна работна заплата за лечебното заведение.
3. Задължава Кмета на Община Русе да сключи договор за управление с избрания Управител.
4. Освобождава д-р Цветанка Романова Доганова от длъжността Управител на „Център по дентална медицина 1 – Русе” ЕООД, считано от датата на вписване на избрания управител в ТР при Агенцията по вписванията.

**Чл.-кор. проф. Хр. Белоев:** Заповядайте, г-жа Крушева.

**Г-жа Н. Крушева:** Уважаеми г-н Председател на общинския съвет, уважаеми г-н Стоилов, колеги, гласувах умишлено отрицателно, за да имам възможност да говоря по тази точка, тъй като някак си много бързо мина дискусията. В началото на сесията ни беше предоставен проекта за новото за управление, за това как от тук нататък ще бъде управлявана тази Дентална клиника за мен. Аз не харесвам това, което прочетох, поради няколко основни точки. Първо, за мен това лечебно заведение не отговаря нито по хигиенни, нито по други стандарти като сграда и там в този проект за управление не е записано по никакъв начин или има едно много малко изречение, в което евентуално ще бъде направен козметичен ремонт на лечебното заведение. За мен това е обида като русенец, да имаме Център по дентална медицина, който да изглежда в този вид, да предоставя такава услуга, който да има намаление приходите, но да има увеличение в средната работна заплата. Да си позволява това нещо и в крайна сметка да се държи в ролята на един рентиер, необслужващ медицински …, необслужващо медицинско звено. Не е нормално 1/3 от приходите в това лечебно заведение да влизат единствено и само от наем и от този наем да не бъде полагана абсолютно никаква грижа за сградния фонд, за хигиената, за чистотата. Нормално е да ви избягат дори и наемателите. Благодаря ви.

**Чл.-кор. проф. Хр. Белоев:** Да, благодаря.

**3 Точка**

**Общо събрание на акционерите на „Университетска многопрофилна болница за активно лечение – Русе“ АД /“УМБАЛ-РУСЕ“ АД/**

**Г-н Дим. Кънчев:** Докладва проф. Белоев.

**Чл.-кор. проф. Хр. Белоев:** Точката е във връзка с общо събрание на акционерите на УМБАЛ - Русе, да упълномощим представителите на Община Русе в общо събрание по точка 7 да гласуват със „за“. Става въпрос за продажба на сграда.

**Г-н Дим. Кънчев:** Благодаря. Въпроси? Мнения, колеги? Няма, процедура на гласуване.

**КВОРУМ – 46. С 41 гласа „за”, 0 „против” и 5 „въздържали се” се прие**

**РЕШЕНИЕ № 537**

На основание чл.21, ал.1, т. 9 от ЗМСМА, във връзка с чл. 226 от ТЗ и чл. 17 от Наредба № 9 за реда и условията за упражняване правата на Община Русе върху общинската част от капитала на търговските дружества, Общински съвет - Русе реши:

Упълномощава представителите на Община Русе в Общото събрание на „Многопрофилна болница за активно лечение – Русе“ АД д-р Севдалин Ангелов, д-р Ервин Чакърян и д-р Милко Борисов да гласуват „ЗА“ по точка 7 от дневния ред на Общото събрание акционерите на дружеството, което ще се проведе на 29.05.2017г., 13.00 часа в гр. Русе, ул. „Независимост“ № 2, в заседателната зала на „УМБАЛ-РУСЕ“ АД, а при липса на кворум – на 14.06.2017г. от 13.00 часа на същото място и при същия дневен ред.

**Г-н Дим. Кънчев:** Заповядайте, проф. Белоев.

**4 Точка**

**Съгласие за продажба на общински терен от 130 кв. м. по улична регулация, приобщен към УПИ V-116 в кв. 968 по регулационния план на град Русе**

**Чл.-кор. проф. Хр. Белоев**: Госпожа Шилкова.

**Г-жа Д. Шилкова:** Става въпрос за 130 кв.м., които предлагаме да бъдат …

**Чл.-кор. проф. Хр. Белоев:** Моля за тишина.

**Г-жа Д. Шилкова:** … продадени по улична регулация. Нямаше забележки към предложението.

**Чл.-кор. проф. Хр. Белоев:** Изказвания и въпроси по точката? Не виждам. Режим на гласуване по точка 4.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 538**

На основание чл. 21, ал. 1, т. 8 и чл. 21, ал. 2 от ЗМСМА, §22 от ПЗР от ЗУТ, чл. 41, ал. 2 от ЗОС, Протокол №16/19.04.2017 г. на Комисията по общинска собственост, скица-предложние за придаваемо място по улична регулация, във връзка със Заповед №РД-01-324/15.2.2017 г. на Кмета на Община Русе за одобряване на ПУП-ИПУР и ПР на УПИ V-116 в кв. 968 по регулационния план на град Русе, Общинският съвет реши:

1. Да се продаде терен, общинска собственост, представляващ придаваема част от 130 кв.м. по улична регулация, приобщен към УПИ V-116 в кв. 968 по регулационния план на град Русе на ПОЛИГРАФСТИЛ ЕООД, ЕИК 106568676, със седалище и адрес на управление: град Враца, бул. „Христо Ботев“ №68, представлявано от Любомир Иванов Грудев, след заплащане на Община Русе цена в размер на 11 001,00 лв. (единадесет хиляди и един лева) и дължимите данъци и такси.

2. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**5 Точка**

**Откриване процедура за провеждане на публичен търг с явно наддаване за продажба на недвижим имот – чатна общинска собственост, находящ се в местността „Кантона“, землище на село Басарбово, Община Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Стандартна процедура, нямам какво да добавя към предложението.

**Чл.-кор. проф. Хр. Белоев:** Благодаря. Въпроси и изказвания по точката. Не виждам, режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 539**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 30 от Наредба №1 на Общински съвет – Русе, Протокол №16/19.04.2017 г. на Комисията по общинска собственост, чл. 8, ал. 9 от ЗОС и заявлениe за закупуване на имот, Общинският съвет реши:

1. Допълва годишната програма за управление и разпореждане с имотите-общинска собственост за 2017 г. с поземлен имот №509.4, с площ 461 кв.м. в местността „Кантона”, землище Басарбово, вид територия: Земеделска, начин на трайно ползване: За земеделски труд и отдих /съгласно §4 от Преходни и заключителни разпоредби на Закона за собствеността и ползването на земеделските земи/, седма категория, предмет на Акт №7250/29.05.2014 г. за частна общинска собственост, вписан под №180, том 17, вх. рег. №7200/03.06.2014 г. в Служба по вписванията – град Русе към Агенция по вписванията, с прогнозен приход от продажбата в размер на 885,10 лв. (осемстотин осемдесет и пет лева и десет стотинки), без дължими, данъци и такси.

2. Дава съгласие за откриване процедура за провеждане на публичен търг с явно наддаване за продажба на поземлен имот №509.4, с площ 461 кв.м. в местността „Кантона”, землище Басарбово, вид територия: Земеделска, начин на трайно ползване: За земеделски труд и отдих /съгласно §4 от Преходни и заключителни разпоредби на Закона за собствеността и ползването на земеделските земи/, седма категория, предмет на Акт №7250/29.05.2014 г. за частна общинска собственост, вписан под №180, том 17, вх. рег. №7200/03.06.2014 г. в Служба по вписванията – град Русе към Агенция по вписванията, с начална тръжна цена 885,10 лв. (осемстотин осемдесет и пет лева и десет стотинки), без дължими, данъци и такси.

Дължимите данъци и такси са за сметка на спечелилия участник – купувач.

**6 Точка**

**Прехвърляне на общинска част, представляваща придаваем терен от 19 кв.м. по улична регулация, срещу част от 2 кв.м. от ПИ с идентификатор 63427.2.5802 – частна собственост към улица ‚Алея Освобождение“ №66 в кв. 12 по плана на град Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Поддържам предложението.

**Чл.-кор. проф. Хр. Белоев:** Въпроси и изказвания по точката. Не виждам. Режим на гласуване по точка 6.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 540**

На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, с цел прилагане на регулацията, Протокол №15/20.03.2017 г. на Комисията по общинска собственост, скица за ПУП-ПР за ПИ с идентификатор 63427.2.5802 в кв. 12 по плана на град Русе, във връзка със Заповед №РД-01-3830/30.12.2016 г. на Кмета на Община Русе за одобряване на ПУП-ПР на ПИ с идентификатор 63427.2.5802 в кв. 12 по плана на град Русе Общински съвет – Русе, реши:

1. Да се прехвърли общинска част, представляваща придаваем терен от 19 кв.м. по улична регулация от ПИ с идентификатор 63427.2.1163 към ПИ с идентификатор 63427.2.5802, срещу прехвърляне на част от 2 кв.м. от ПИ с идентификатор 63427.2.5802 – частна собственост към ПИ с идентификатор 63427.2.1163, представляващ улица „Алея Освобождение“ в кв. 12 по плана на град Русе и доплащане от Параскева Николова Миланова на Община Русе цена в размер на 896,00 лв. (осемстотин деветдесет и шест лева) и дължимите данъци и такси.

2. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**7 Точка**

**Учредяване безвъзмездно право на управление върху масивна едноетажна сграда, находяща се в УПИ I – за училище, кв. 54, по плана на с. Сандрово, в полза на кметство с. Сандрово**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Предложението касае предоставяне на сграда на кмета на Сандрово, която след ремонт ще бъде използвана за спортна дейност. Поддържам предложението.

**Чл.-кор. проф. Хр. Белоев:** Въпроси и изказвания по точката? Не виждам. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 541**

На основание чл. 21, ал. 2, във връзка с чл. 21, ал. 1, т. 8 от Закона за местно самоуправление и местна администрация, във връзка с чл. 305, ал. 1 от Закона за предучилищното и училищното образование, чл. 12, ал. 1 и ал. 4 от Закона за общинската собственост и чл. 12, ал. 2 от Наредба №1 за Общинска собственост - Русе, Общинският съвет реши:

Дава съгласие за учредяване безвъзмездно право на управление върху масивна едноетажна сграда за образование №0.604.1, със застроена площ от 377,00 кв. м, по Кадастралния план на с. Сандрово, ЕКАТТЕ 65348, Община Русе, разположена в ПИ №0.604 по Кадастралния план на с. Сандрово, ЕКАТТЕ: 65348, представляващ УПИ I- за училище в кв. 54, с площ от 11171,00 кв. м, по регулационния план на с. Сандрово, Община Русе, предмет на АЧОС №6364/11.12.2010 г., в полза на кметство с. Сандрово.

**8 Точка**

**Откриване на процедура за провеждане на публичен търг с явно наддаване за продажба на общински недвижим имот с идентификатор 63427.9.601 по кадастралната карта и кадастралните регистри на гр. Русе, с адрес: гр. Русе, кв. „Долапите“, ул. „Димитър Гичев“**

**Чл.-кор. проф. Хр. Белоев:** Заповядайте, госпожа Шилкова.

**Г-жа Д. Шилкова:** Нямаше забележки към предложението, поддържам го.

**Чл.-кор. проф. Хр. Белоев**: Въпроси и изказвания? Не виждам. Режим на гласуване по точка 8.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 542**

На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.8, ал.1, ал.9, чл.35, ал.1 и чл.41, ал.2 от Закона за общинска собственост, във връзка с чл.30 от Наредба №1 на Общинския съвет Русе, протокол №16/19.04.2017 г. на Комисията по общинска собственост и заявление за откриване процедура за продажба, Общинският съвет реши:

1. Допълва годишната програма за управление и разпореждане с имотите – общинска собственост за 2017 г., като включва общински поземлен имот с идентификатор 63427.9.601 по кадастралната карта и кадастралните регистри на гр. Русе, с площ 468 кв.м., с трайно предназначение на територията: урбанизирана, с начин на трайно ползване: за ниско застрояване, с адрес: гр. Русе, кв. „Долапите“, ул. „Димитър Гичев“, предмет на Акт за частна общинска собственост №6683/11.06.2012 год., с прогнозен приход от продажбата му в размер на 8788,60 лв.

2. Дава съгласие за провеждане на публичен търг с явно наддаване за продажба на общински поземлен имот с идентификатор 63427.9.601 по кадастралната карта и кадастралните регистри на гр. Русе, с площ 468 кв.м., с трайно предназначение на територията: урбанизирана, с начин на трайно ползване: за ниско застрояване, с адрес: гр. Русе, кв. „Долапите“, ул. „Димитър Гичев“, предмет на Акт за частна общинска собственост №6683/11.06.2012 г., с начална тръжна цена 8788,60 лв., без включени други дължими данъци и такси.

3. Дължимите данъци и такси да се определят след провеждане на търга и са за сметка на спечелилия участник – купувач.

**9 Точка**

**Предоставяне безвъзмездно за управление на Министерство на труда и социалната политика на част от недвижим имот – частна общинска собственост, намиращ се в гр. Русе, бул. „Ген. Скобелев“№45, за срок от 5 /пет/ години**

**Чл.-кор. проф. Хр. Белоев:** Заповядайте, госпожа Шилкова.

**Г-жа Д. Шилкова:** По искане на МТСП предоставяме на Главна дирекция „Европейски фондове, международни програми и проекти“ 3 стаи на бул. „Скобелев“. Предложението беше обсъдено на комисия по общинска собственост, поддържам го.

**Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване по точка 9.

**КВОРУМ – 46. С 45 гласа „за”, 0 „против” и 1 „въздържали се” се прие**

**РЕШЕНИЕ № 543**

На основание чл. 21, ал. 1, т. 8 и чл. 21, ал. 2 от ЗМСМА, чл. 12, ал. 3 от ЗОС и чл. 12, ал. 2 от Наредба № 1 за общинската собственост, общинският съвет реши:

Предоставя безвъзмездно за управление част от недвижим имот - частна общинска собственост, а именно част от самостоятелен обект в сграда с идентификатор 63427.2.4805.3.3, представляваща стаи №№ 4, 5 и 6 с обща площ 60 кв.м., намиращи се на ІІІ-тия етаж в административната сграда по бул. „Ген. Скобелев” № 45, предмет на АОС № 6643/16.02.2012 г. на Министерство на труда и социалната политика, за нуждите на Главна дирекция „Европейски фондове, международни програми и проекти“ , за срок от 5 /пет/ години.

Решението подлежи на оспорване чрез ОбС-Русе пред Административен съд-Русе в 14-дневен срок от съобщаването му.

**10 Точка**

**Провеждане на публичен търг с явно наддаване за отдаване под наем на части от терени – публична общинска собственост за разполагане на преместваеми обекти по чл. 56 от ЗУТ**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Поддържам предложението.

**Чл.-кор. проф. Хр. Белоев:** Въпроси и изказвания по точката? Не виждам. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 544**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1 и 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 40, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост, за поставяне на преместваем обект – павилион за продажба на пакетирани хранителни стоки и безалкохолни напитки, с площ 3,00 кв. м, в гр. Русе, ул. „Велико Търново“ и ул. „Княжеска“, т. 506 от Общата схема на преместваеми обекти на територията на гр. Русе, с начална тръжна месечна наемна цена – 58,00 лв. (Петдесет и осем лева) без включен ДДС.
2. Част от терен – публична общинска собственост, за поставяне на преместваем обект – детско атракционно съоръжение (надуваем батут), с размери 7,50/ 5,00/ 4,00 м и заета площ 37,50 кв. м, в гр. Русе, в района около Вазата, УПИ XXXV-Парк на Младежта, по плана на гр. Русе, с начална тръжна месечна наемна цена – 394,00 лв. (Триста деветдесет и четири лева).

3. Част от терен – публична общинска собственост, за поставяне на преместваем обект – атракцион „шах“, с площ от 10,24 кв. м, с размери 3,20/ 3,20 м, в гр. Русе, Парк на Младежта, асфалтирана кръгла площ по алея „Перистери“, с начална тръжна месечна наемна цена – 108,00 лв. (Сто и осем лева) без включен ДДС.

4. Част от терен – публична общинска собственост, за поставяне на преместваем обект – павилион за продажба на вестници, цигари и промишлени стоки, с площ 4,00 кв. м, в гр. Русе, бул. „Бозвели“, до бл. „Пушкин“, т. 2548 от Общата схема на преместваеми обекти на територията на гр. Русе, с начална тръжна месечна наемна цена – 47,00 лв. (Четиридесет и седем лева) без включен ДДС.

5. Част от терен – публична общинска собственост за поставяне на преместваем обект – павилион за продажба на вестници и списания, с площ от 2,50 кв. м, в гр. Русе, ул. „Църковна Независимост“ и ул. „Любен Каравелов“, т. 51 от Общата схема на преместваеми обекти по чл. 56 от ЗУТ, на територията на гр. Русе, с начална тръжна месечна наемна цена – 29,00 лв. (Двадесет и девет лева) без включен ДДС.

**11 Точка**

**Определяне на начална тръжна цена за отдаване под наем на земеделски земи от общинския поземлен фонд на Община Русе**

**Чл.-кор. проф. Хр. Белоев:** Госпожа Кръстева.

**Г-жа Н. Кръстева:** Уважаеми г-н Председател, уважаеми общински съветници, във връзка с организирането и провеждането на публични търгове за отдаване под наем на земеделски земи от общинския поземлен фонд в Община Русе е необходимо приемане на начални тръжни цени. Като база следва да послужи цената на същия вид земеделски земи от държавния поземлен фонд. Поддържам предложението, както сме го внесли.

**Чл.-кор. проф. Хр. Белоев:** Въпроси и изказвания по точката? Не виждам. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 545**

На основание чл. 21, ал. 1, т. 8, чл. 21, ал. 2 от ЗМСМА, чл. 8, ал. 1 от Закона за общинската собственост, чл. 11, ал. 1, изр. 1 и чл. 14, ал. 1, изр. 2, чл. 76, ал. 1 и ал. 2 от Наредба № 1 за общинската собственост на Общинския съвет – Русе и Заповед № РД-46-158/30.03.2017 г. на Министъра на земеделието и храните, Общинският съвет реши:

Определя начална тръжна цена за отдаване под наем на земеделски земи от ОПФ за 2017-2018 стопанска година, както следва:

* За отглеждане на едногодишни полски култури – 60,00 лв./дка;
* За определени за индивидуално ползване пасища, мери, публична общинска собственостза срок от една стопанска година по реда на чл. 37 и, ал. 13 и 14 ЗСПЗЗ – 7,00 лв./дка;
* За определени за индивидуално ползване ливадиза срок от една стопанска година по реда на чл. 37 и, ал. 13 и 14 ЗСПЗЗ – 8,00 лв./дка;
* За създаване и отглеждане на трайни насаждения по периоди:

|  |  |  |  |
| --- | --- | --- | --- |
| Трайни насаждения | Гратисен период, години | Период на плододаване | |
| години | лв./дка |
| Лозови насаждения | 3 | 4-7 | 48,00 |
| 8-10 | 73,00 |
| Овощни насаждения – семкови, костилкови, черупкови | 4 | 5-7 | 40,00 |
| За останалия период на плододаване | 60,00 |
| Ягодоплодни култури | 2 | За периода на плододаване | 55,00 |
| Етерично-маслени култури – роза, мента, лавандула, шипка и др. | 3 | За периода на плододаване | 36,00 |
| Култивирани билки – срок на предоставяне – 5 години | 1 | 2-5 | 26,00 |
| Калифорнийски аспержи | 3 | 4-10 | 57,00 |

* За отглеждане на съществуващи трайни насаждения:

|  |  |
| --- | --- |
| Трайни насаждения | Цена лв./дка |
| 1. Лозови насаждения | 48,00 |
| 1. Овощни насаждения (семкови, костилкови, черупкови) | 65,00 |
| 1. Етеричномаслени култури (роза, мента, лавандула, шипка и др.) | 36,00 |

**12 Точка**

**Определяне размера на основните месечни трудови възнаграждения на кметовете на кметства, считано от 01.07.2017 г.**

**Чл.-кор. проф. Хр. Белоев:** Заповядайте.

**Г-жа С. Станчева:** Уважаеми общински съветници, представяме на вниманието ви, предложение за определяне размера на основните месечни трудови възнаграждения на кметовете на кметства, съобразно представена ви таблица. Поддържаме предложението.

**Чл.-кор. проф. Хр. Белоев:** Благодаря, г-жа Станчева. Въпроси и изказвания по точката? Пламен Рашев.

**Г-н Пл. Рашев:** Уважаеми г-н Председател, уважаеми г-н Кмете, уважаеми колеги, темата е, както интересна, така и много от значение за правилното вземане на решение. Аз и на комисия дадох мнение, сега го поддържам, това предложение няма аргументи. Това предложение ми създава впечатлението, че има една директива всички селски кметове да бъдат поощрени за по-добра работа и за в бъдеще съвместни действия заедно с граждани и управленска администрация за по-доброто на всички ни. Така е, съгласен съм с това, но навсякъде с 200 лева. Прави впечатление, че и в другите общини, давам за пример Столична община, преди седмица е вземато решението там, на всички кметове с 200 лева. Само, че там има и една обосновка, която …, искам да прочета едно изречение – „ Причината за увеличението за заплатите не са променените от 2014-та заплати“. Ние на практика 2015-та сме ги определяли нашите, но не това е толкова от значение. От значение е примерно размера на село Желява, където има 446 жители, става въпрос за Столична община е 880 след повишението, село Лозен 6078 жители, най-голямото село 1320 след увеличението. Остава се така с един привкус, че има едно предложение без да има аргументи и ние гражданите, представителите на гражданите да го узаконим. Но мисля, че не е редно след като сме представители на гражданите, след като имаме и други практики в други общини, включително и в Столична община … За Столична община мисля да кажа, че едно от добрите места за живеене е именно столицата и селата около нея. Там имотите, като значително пъти са по-скъпи от тези, които са в нашия регион. Не знам да са по-малко желанията и интересите на гражданите, да се поддържа по-добра администрация и по-добро управление. В тоя смисъл моето предложение е или да ни дадат повече аргументи от предложителите, или да имаме възможност да помислим още месец и след месец да го решим. Благодаря за вниманието.

**Чл.-кор. проф. Хр. Белоев:** Благодаря. Господин кмета.

**Г-н Пл. Стоилов:** Уважаеми госпожи и господа общински съветници, искам едно пояснение да дам, ако някой не го е разбрал. Значи, след като определяхме заплатите на общинските кметове преди време, ние сме дали съответната диференциация на базата на големината на населеното място. Тия заплати са различни, в момента ние просто с 200 лева всяка една заплата я променяме и го правим еднакво, защото всички кметове работят еднакво, но на практика техните заплати са диференцирани спрямо броя на жителите във всяко едно населено место и това трябва да го имате в справката при вас. Господин Рашев, сам каза, че дори Столична община на всички променя с 200 лева. Има промяна в базата, във вилката, която касае заплатите на тия кметове и тя е, ако не се лъжа от преди година, която дава много голям таван в заплатите. Значи, ние в момента не отиваме на тавана, просто тези заплати ги съобразяваме до известна степен с това увеличение, което се прави със заплатите на администрацията. Искам все пак да кажа, че болшинството от тези кметове, всички с изключение на 1 са избрани на 1 тур, това означава, че те имат пълната подкрепа на хората, които представляват. Тези хора работят и аз смятам, че тоя, който работи трябва да бъде стимулиран на базата на промените, които се получават в работната заплата. Виждате как текат тези процеси в момента и смятам това съвсем нормално ида ви кажа честно, ако ние продължим в един такъв дебат дали заслужават кметовете да получават 200 лева повече или не, за мен това просто е обидно за кметовете. И аз предлагам да приемете предложението на общинска администрация и тия кметове да ги подкрепим, защото те работят с цялото си сърце и душа за хората. Аз ги виждам какво правят зимата, аз ги виждам какво правят в критични ситуации, а пък в крайна сметка тяхната оценка я дава избирателя. Те ще получат оценката си на следващите избори, така че, уважаеми общински съветници, нека да подкрепим това увеличение.

**Чл.-кор. проф. Хр. Белоев:** Да, г-н Неделчев. Не, първо Рашев, тъй като той говори, след това г-н Неделчев.

**Г-н Пл. Рашев**: Да, моето предложение беше да отложим точката с един месец, за да диференцираме по-точно, използвайки информацията от положителни практики на други места, за да бъдем възможно най-добрите като представители на гражданите, свързани със съответната тема и да не направим лошо и на кметовете в тоя смисъл …

**Чл.-кор. проф. Хр. Белоев:** Значи, да приемем за отлагане на точката за следващо заседание?

**Г-н Пл. Рашев:** Да, това беше предложението ми. Иначе искам да сравня, не случайно ги вземах най-голямата и най-малката, по точно най-малкото село и най-голямото село в Столична община. Село Желява 446 – 880 лв., кметството с. Ястребово 432 – 1100, в с. Лозен, София 6078 жители – 1320, в Мартен 1350 на 3702. Защо не направим, така че всички да бъдат поощрени? Да, съгласен съм всички трябва да бъдат поощрени, но темпото, с което поощряваме и това на калпак, някак си не е здравословно. За нас нещата трябва да бъдат по-изчистени и да бъдат в правилна посока. Благодаря.

**Чл.-кор. проф. Хр. Белоев:** Благодаря. Г-н Неделчев.

**Г-н Ал. Неделчев:** Благодаря, проф. Белоев, уважаеми г-н Кмете, колеги, аз няма да се връщам към спора ни от 2015 г., когато приемахме предното решение и когато аз лично настоявах да има по-голяма диференциация на възнаграждението спрямо броя жители. Това, което г-н кмета каза сега, че тя е отразена, само ще ви припомня, примерно Тетово 2164 жители – 1100 лв. беше 2015-та решението ни, Басарбово 1213 жители – 1050 лв., двойно по-малко село пък 50 лева само разлика във възнаграждението и сега го запазваме, което според мене е диспропорция. И второ, което според мене е по-важно и новото, значи подкрепям колегата Рашев, който каза, че няма мотиви. Аз лично като съветник избран от гражданите, бих искал да чуя от тези всичките населени места колко жалби и сигнали са стигнали до общинска администрация за нерешени проблеми за този период от 2015-та досега и как кметовете на населените места, ако те са изцяло или частично в тяхната компетенция са ги решавали и като качество, и като бързина, и като ефективност? Такова нещо няма в материала. Значи, няма и друго, все има един кмет, който по се откроява или двама, или трима, дайте наистина да ги стимулираме. Само там примерно няма сигнали, няма някакви оплаквания от гражданите, нещата са добре, пък там да бъде още по-голямо увеличението. Защото аз съм съгласен работата е отговорна, сериозна и възнаграждението трябва да е подобаващо за нея. Но и това нещо го няма в мотивите. И понеже става практика да се внасят не добре мотивирани предложения от администрацията, затова смятам, че можеше да бъде по-добре подготвено.

**Чл.-кор. проф. Хр. Белоев:** Благодаря. Други изказвания? Не виждам. Господин Рашев направи предложение за отлагане на точката за следващото заседание, подлагам го на гласуване.

**КВОРУМ – 47. С 9 гласа „за”, 20 „против” и 18 „въздържали се” не се прие предложението.**

**Чл.-кор. проф. Хр. Белоев:** Подлагам на гласуване основното предложение така, както е внесено. Гласуваме точката.

**КВОРУМ – 47. С 36 гласа „за”, 4 „против” и 7 „въздържали се” се прие**

**РЕШЕНИЕ № 546**

На основание чл. 21, ал. 2, във връзка с чл. 21, ал. 1, т. 5 от ЗМСМА, Общински съвет - Русе реши:

Определя размера на индивидуалните основни месечни заплати на кметовете на кметства, считано от 01.07.2017 г., както следва:

|  |  |  |
| --- | --- | --- |
| Населено място  / кметство / | Брой жители по постоянен адрес към 15.03. 2017 г. | Индивидуална основна месечна заплата  от 01.07.2017 г. |
| Кметство гр.Мартен | 3702 | 1350 |
| Кметство с.Николово | 2726 | 1330 |
| Кметство с.Тетово | 2122 | 1300 |
| Кметство с.Семерджиево | 1324 | 1250 |
| Кметство с.Бъзън | 1281 | 1250 |
| Кметство с.Червена вода | 1227 | 1250 |
| Кметство с.Басарбово | 1217 | 1250 |
| Кметство с.Сандрово | 1202 | 1250 |
| Кметство с.Ново село | 1158 | 1250 |
| Кметство с.Хотанца | 824 | 1200 |
| Кметство с.Просена | 559 | 1170 |
| Кметство с.Ястребово | 432 | 1100 |
| Кметство с.Долно Абланово | 162 | 1000 |

**13 Точка**

**Корекция на Бюджета на Община Русе за 2017 година**

**Чл.-кор. проф. Хр. Белоев:** Госпожа Пенева.

**Г-жа Ем. Пенева:** Уважаеми дами и господа общински съветници, в по-голямата си част предложението за корекция на бюджета касае разпределение на средства, които съответно са по приключили оценки на проектни предложения, както в Програма „Култура“, така и предложения, които са свързани с оценка на проектни предложения в „Малки населени места“. Поддържаме предложението така, както е входирано.

**Чл.-кор. проф. Хр. Белоев:** Благодаря. Въпроси и изказвания? Не виждам, гласуваме точката.

**КВОРУМ – 47. С 44 гласа „за”, 0 „против” и 3 „въздържали се” се прие**

**РЕШЕНИЕ № 547**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският реши:

**І. Приходи – държавни дейности**

§3601 „Реализирани курсови разлики от валутни операции (нето)“ -100лв.

ПАГ „Гео Милев“ (-)100лв.

§3619 „Други неданъчни приходи“ +125лв.

СУПНЕ „Фридрих Шилер“ +125лв.

**Всичко приходи държавна дейност: +25лв.**

**ІІ. Приходи – местни дейности**

**Трансфери**

§6102 Предоставени трансфери -13 584лв.

ДТ „Сава Огнянов“ (-)9 600лв.

НУИ „Професор Веселин Стоянов“ (-)2 400лв.

РУ „Ангел Кънчев“ Русе- Студентски театър „Пирон“ (-)1 584лв.

§6202 „Предоставени трансфери между бюджети и

сметки за средства от ЕС“ +300 000лв.

**Всичко приходи местна дейност: +286 416лв.**

**Всичко приходи по бюджета: +286 441лв.**

**ІІІ. Разходи – държавна дейност**

ФУНКЦИЯ „Общи държавни служби“

Дейност 122 „Общинска администрация“

§0101 „Заплати и възнагр. на персонала нает по трудови правоотношения“ +18 970лв.

Кметство Басарбово +1503лв.

Кметство Николово +1680лв.

Кметство Мартен +1262лв.

Кметство Просена +1590лв.

Кметство Ново село +1380лв.

Кметство Семерджиево +1422лв.

Кметство Хотанца +1680лв.

Кметство Червена вода +1236лв.

Кметство Сандрово +1608лв.

Кметство Тетово +1560лв.

Кметство Ястребово +1214лв.

Кметство Бъзън +1419лв.

Кметство Долно Абланово +1416лв.

§0551 „Осигурителни плащания от работодатели за ДОО“ +2 123лв.

Кметство Басарбово +166лв.

Кметство Николово +233лв.

Кметство Мартен +140лв.

Кметство Просена +221лв.

Кметство Ново село +152лв.

Кметство Семерджиево +156лв.

Кметство Хотанца +233лв.

Кметство Червена вода +137лв.

Кметство Сандрово +223лв.

Кметство Тетово +173лв.

Кметство Ястребово +132лв.

Кметство Бъзън +157лв.

§0560 „Здравноосигурителни вноски от работодатели“ +842лв.

Кметство Басарбово +72лв.

Кметство Николово +81лв.

Кметство Мартен +61лв.

Кметство Просена +76лв.

Кметство Ново село +67лв.

Кметство Семерджиево +69лв.

Кметство Хотанца +81лв.

Кметство Червена вода +60лв.

Кметство Сандрово +77лв.

Кметство Тетово +75лв.

Кметство Ястребово +55лв.

Кметство Бъзън +68лв.

§0580 „ Вноски за ДЗО от работодатели“ +309лв.

Кметство Басарбово +43лв.

Кметство Мартен +35лв.

Кметство Ново село +39лв.

Кметство Семерджиево +39лв.

Кметство Червена вода +34лв.

Кметство Тетово +44лв.

Кметство Ястребово +35лв.

Кметство Бъзън +40лв.

§0208 „Обезщетения за персонала, с характер на възнаграждения“ –22 244лв.

**Всичко за дейност: 0лв.**

**Всичко за функция: 0лв.**

ФУНКЦИЯ „Отбрана и сигурност“

Дейност 239 „Други дейности по вътрешната сигурност“

§5203 „Придобиване на друго оборудване, машини и съоръжения“

Обект „Климатична система“ 3бр. +3000лв.

Детски педагогически стаи към І-во и ІІ-ро РПУ

§1098 „Др. разходи, некласифицирани в другите параграфи и подпараграфи“ -3 000лв.

**Всичко за дейност: 0лв.**

**Всичко за функция: 0лв.**

ФУНКЦИЯ „Образование“

Дейност 322 „Неспециализирани училища, без професионални гимназии“

§1015 „Материали“ +125лв.

СУПНЕ „Фридрих Шилер“ +125лв.

§1051 „Командировки в страната“ -100лв.

ПАГ „Гео Милев“ (-)100лв.

**Всичко за дейност: +25лв.**

**Всичко за функция: +25лв.**

**Всичко разходи държавни дейности: +25лв.**

**ІV. Разходи – местни дейности**

ФУНКЦИЯ „Общи държавни дейности“

Дейност 122 „Общинска администрация“

§5203 „Придобиване на друго оборудване, машини и съоръжения“

Обект „Климатична система“ 4бр. +4 000лв.

**Всичко за дейност: +4 000лв.**

**Всичко за функция: +4 000лв.**

ФУНКЦИЯ „Образование“

Дейност 311 „Детски градини“

§1015 „Материали“ км. Бъзън +2 904лв.

§1020 „Външни услуги“ км. Бъзън +3 960лв.

§1030 „Текущ ремонт“ км. Бъзън +8 906лв.

§5100 „Основен ремонт“ +32 483лв.

Обект „Прилагане на мерки за енергийна ефективност на обект ДГ „Детелина“ и ДГ „Синчец“ кв. Средна кула на територията на град Русе по НД Екофонд в размер на 230155лв. и инвестиционно проектиране с цел кандидатстване за БФП по НДЕФ в размер на 124983лв.“ -124 983лв.

Обект „Прилагане на мерки за енергийна ефективност на обект ДГ „Детелина“ и ДГ „Синчец“ кв. Средна кула на територията на град Русе по НД Екофонд в размер на 230155лв. и инвестиционно проектиране с цел кандидатстване за БФП по НДЕФ в размер на 66737лв. / ДГ „Детелина“ – 55 234лв. и ДГ „Синчец“ кв. Средна кула – 11503лв./ +66 737лв.

Обект „Инвестиционно проектиране с цел кандидатстване за БФП по НДЕФ – ДГ „Здравец“ +40 649лв.

Обект „ Инвестиционно проектиране с цел кандидатстване за БФП по НДЕФ – ДГ „Пролет“ +25 017лв.

Обект „ Инвестиционно проектиране с цел кандидатстване за БФП по НДЕФ – ДГ „Роза“ с. Ново село“ +14 119лв.

Обект „ Инвестиционно проектиране с цел кандидатстване за БФП по НДЕФ – ДГ „Приказен свят“ с. Николово“ +10 944лв.

§5203 „Придобиване на друго оборудване, машини и съоръжения“ +8 193лв.

Обект „Детски кът във филиал на ДГ „ Червената шапчица“ км. Бъзън

**Всичко за дейност: +56 446лв.**

Дейност 322 „Неспециализирани училища, без професионални гимназии“

§5100 „Основен ремонт“, +26 597лв.

Обект „Прилагане на мерки за енергийна ефективност на обект ОУ „Христо Смирненски“ кв. Долапите гр. Русе по НД Екофонд в размер на 48 430лв. и инвестиционно проектиране с цел кандидатстване за БФП по НДЕФ в размер на 26 299лв.“ -26 299лв.

Обект „Прилагане на мерки за енергийна ефективност на обект ОУ „Христо Смирненски“ кв. Долапите гр. Русе по НД Екофонд в размер на 48 430лв. и инвестиционно проектиране с цел кандидатстване за БФП по НДЕФ в размер на 12 677лв.“ +12 677лв.

Обект „Инвестиционно проектиране с цел кандидатстване за БФП по НДЕФ –

ОУ „Георги С. Раковски“ с Ново село +16 341лв.

Обект „Инвестиционно проектиране с цел кандидатстване за БФП по НДЕФ –

ОУ „Кирил и Методий“ с. Семерджиево“ + 23 878лв.

**Всичко за дейност: +26 597лв.**

**Всичко за функция: +83 043лв.**

ФУНКЦИЯ „Здравеопазване“

Дейност 431 „Детски ясли, детски кухни и яслени групи в детска градина“

§5100 „Основен ремонт“

Обект„Прилагане на мерки за енергийна ефективност на обект Детска ясла №4, 5, 9 и 12 на територията на Община Русе по НД Екофонд в размер на 181 615лв. и инвестиционно проектиране с цел кандидатстване за БФП по НДЕФ в размер на 98 624лв.“ -98 624лв.

Обект„Прилагане на мерки за енергийна ефективност на обект Детска ясла №4, 5, 9 и 12 на територията на Община Русе по НД Екофонд в размер на 181 615лв. и инвестиционно проектиране с цел кандидатстване за БФП по НДЕФ в размер на 39 544лв. /Детска ясла №4 за 9 165лв., Детска ясла №5“ за 9 188лв., Детска ясла №9“ за 11 003лв. и Детска ясла №12 за 10 188лв./ +39 544лв.

**Всичко за дейност: -59 080лв.**

**Всичко за функция: -59 080лв.**

ФУНКЦИЯ „Жилищно строителство, БКС и опазване на околната среда“

Дейност 603 „Водоснабдяване и канализация“

§5100 „Основен ремонт“

Обект „Възстановяване на водосток в кв. Гагаля, с. Николово, община Русе на общински път RSE 1130 Русе-Николово-Юделник“ -4 000лв.

**Всичко за дейност: -4 000лв.**

Дейност 606 „Изграждане, ремонт и поддържане на уличната мрежа“

§1030 „Текущ ремонт“ +156 892лв.

ОП „Комунални дейности“ +57 492лв.

Община Русе -22 592лв.

Км. Просена +15 000лв.

Км. Семерджиево +21 000лв.

Км. Хотанца +20 999лв.

Км. Червена вода +23 999лв.

Км. Тетово +26 000лв.

Км. Ястребово +14 994лв.

**Всичко за дейност: +156 892лв.**

Дейност 619 „Други дейности по жилищното строителство, благоустройството и регионалното развитие“

§1098 „Др. разходи, некласифицирани в другите параграфи и подпараграфи“-319 821лв.

**Всичко за дейност: -319 821лв.**

**Всичко за функция: -166 929лв.**

ФУНКЦИЯ „Почивно дело, култура, религиозни дейности“

Дейност 714 „Спортни бази за спорт за всички“

§1015 „Материали“ +14 708лв.

км. Сандрово +12 557лв.

км. Ново село +2 151лв.

§1030 „Текущ ремонт“ +16 393лв.

км. Сандрово +11 443лв.

км. Ново село +4 950лв.

§5100 „Основен ремонт“

Обект „Ремонт на спортна зала и съблекални към

стадиона в село Николово“ км. Николово +29 989лв.

§5203 „Придобиване на друго оборудване, машини и съоръжения“ +4 500лв.

Обект Беседка“ 1бр. км. Ново село +3 500лв.

Обект „Тенис маса“ 1бр. км. Ново село +1 000лв.

§5206 „Изграждане на инфраструктурни обекти“ +39 378лв.

Обект „Комбинирана спортна площадка – стрийт

и фитнес на открито“ км. Мартен +30 000лв.

Обект „Изграждане на детска площадка“ км. Ново село +9 378лв.

**Всичко за дейност: +104 968лв.**

Дейност 759 „Други дейности по културата“

§1098 „Др. разходи, некласифицирани в другите параграфи и подпараграфи“ -84 600лв.

§4500 „Субсидии и др. текущи трансфери за ЮЛ с нестопанска цел“ +50 056лв.

Сдружение „Асоциация Европейски младежки път“ +2400лв.

УН към МГ „Баба Тонка“ +2400лв.

Сдружение „Приятели на музея“ – Русе +2 344лв.

Дружество на художниците – Русе +2400лв.

Сдружение „Фор А Фрийдъм“ +2400лв.

Сдружение „Импулс“ +2400лв.

Сдружение „УН при НУИ „Проф. В. Стоянов“ – Русе +2400лв.

Сдружение „Сирио“ +2392лв.

Сдружение „Вдъхновение“ +2182лв.

Фондация „Бистра и Галина“ +2362лв.

Сдружение „Артеа“ +2400лв.

Фондация „Процес – Пространство“ +9376лв.

Фондация „Алегра“ +9600лв.

НФ „Алтернативно кино“ +5000лв.

**Всичко за дейност: -34 544лв.**

**Всичко за функция: +70 424лв.**

ФУНКЦИЯ „Икономически дейности и услуги“

Дейност 831 „Управление, контрол и регулиране на дейностите по транспорта и пътищата“

§5219 „Придобиване на други ДМА“ +300 000лв.

Обект „Транспортна схема на Община Русе“ +300 000лв.

**Всичко за дейност: +300 000лв.**

Дейност 898 „Други дейности по икономиката“

§0202 „Др. възнаграждения и плащания за персонала

по извънтр. правоотношения“ +1 136лв.

Младежки дом +1 136лв.

§0551 „Осигурителни плащания от работодатели за ДОО“ +65лв.

Младежки дом +65лв.

§0560 „Здравноосигурителни вноски от работодатели“ +41лв.

Младежки дом +41лв.

§0580 „ Вноски за ДЗО от работодатели“ +24лв.

Младежки дом +24лв.

§1015 „Материали“ +234лв.

Младежки дом +234лв.

§1020 „Външни услуги“ +3 300лв.

Младежки дом +900лв.

ОДЦКИ +2400лв.

§1098 „Др. разходи, некласифицирани в другите параграфи и подпараграфи“ +5 000лв.

ОДЦКИ +5 000лв.

**Всичко за дейност: +309 800лв.**

**Всичко за функция: +309 800лв.**

**Всичко разходи местни дейности: +241 258лв.**

**V. Разходи държавни дейности дофинансирани с общински приходи**

ФУНКЦИЯ „Образование“

Дейност 322 „Неспециализирани училища, без професионални гимназии“

§1030 „Текущ ремонт“ +10 051лв.

ОУ „Г. С. Раковски“ ремонт киносалон

**Всичко за дейност: +10 051лв.**

**Всичко за функция: +10 051лв.**

ФУНКЦИЯ „Почивно дело, култура, религиозни дейности“

Дейност 738 „Читалища“ – дофинансиране

§4500 „Субсидии и др. текущи трансфери за ЮЛ с нестопанска цел“ +30 743лв.

НЧ „Надежда-1908“ с. Ново село (-)10 051лв.

НЧ „Свети Димитър Басарбовски 1902“ с. Басарбово +24 000лв.

НЧ „Св. Св. Кирил и Методий“ кв. Средна кула +9 998лв.

НЧ „Васил Левски – 1928“ с. Сандрово +2 030лв.

НЧ „Пробуда 1901“ с. Николово +1 887лв.

НЧ „Светлина 1927“ с. Бъзън +767лв.

НЧ „Ангел Кънчев 1901“ Русе +2 112лв.

**Всичко за дейност: +30 743лв.**

Дейност 739 „Музеи, худ. галерии, паметници на културата и етногр. комплекси с национален и регионален характер“ - Художествена галерия

§1015 „Материали“ +276лв.

§1020 „Външни услуги“ +1 688лв.

**Всичко за дейност: +1 964лв.**

Дейност 751 „Библиотеки с национален и регионален характер“

§0202 „Др. възнаграждения и плащания за персонала

по извънтр. правоотношения“ +180лв.

§0551 „Осигурителни плащания от работодатели за ДОО“ +11лв.

§0560 „Здравноосигурителни вноски от работодатели“ +5лв.

§0580 „ Вноски за ДЗО от работодатели“ +4лв.

§1020 „Външни услуги“ +1 400лв.

§1098 „Др. разходи, некласифицирани в другите параграфи и подпараграфи“ +800лв.

**Всичко за дейност: +2 400лв.**

**Всичко за функция: +35 107лв.**

**Всичко разходи държавни дейности дофин. с общински приходи +45 158лв.**

**Всичко разходи по бюджета +286 441лв.**

VІ. Във връзка с увеличението на основните заплати на кметовете на кметства и директорите на общинските предприятия, предлагам корекция на §0101 „Заплати и възнаграждения на персонала нает по трудови правоотношения“ в Приложение №17 „Справка за численост на персонала и разходите за заплати за 2017 година, считано от 01.07.2017г. както следва:

било става разлика

Държавна дейност

Функция „Общи държавни служби“

Дейност 122 „Общинска администрация“ 2 514 889 2 537 133 +22 244

Местни дейности и дофинансиране

Функция „Социално осигуряване, подпомагане и грижи“

Дейност 589 „Други служби и дейности по соц. осигуряване, подпомагане и заетостта“

ОП „СПОТ“ 80 174лв. 80 494лв. +320лв.

Функция „Икономически дейности и услуги“

Дейност 898„Други дейности по икономиката“

ОП „Управление на общински имоти“ 178 496лв. 178 820лв. +324лв.

Общински младежки дом Русе 80 220лв. 80 572лв. +352лв.

ОП „Спортни имоти“ 324 325лв. 324 727лв. +402лв.

ОП „Русе арт“ 272 942лв. 273 354лв. +412лв.

**14 Точка**

**Информация за изменения на Бюджета на Община Русе към 31.03.2017 година**

**Чл.-кор. проф. Хр. Белоев:** Госпожа Пенева.

**Г-жа Ем. Пенева:** Информацията за изменението на бюджета към 31 март се представя във връзка със Закона за публичните финанси и в нея даваме сведения как първоначалния бюджет от 124 милиона съответно е претърпял своята трансформация в посока увеличение на 28 063 005. Информацията е в 3 приложения: първото приложение дава информация за това с какви писма от Министерството на финансите и други министерства съответно заповеди са претърпели тая трансформация бюджетите на всички разпоредители, включително и първоначалния, първостепенния. Второто приложение дава информация за разпределението на бюджета към 31 март, както в държавни, общински и дофинансирани дейности. И третото приложение, това е индикативния разчет на средствата от Европейския съюз, съобразени с очакваното изпълнение на дейностите по проекти, които се очаква да бъдат изпълнени до края на 2017 година.

**Чл.-кор. проф. Хр. Белоев:** Изказвания и въпроси по точката? Не виждам.

**15 Точка**

**Годишен отчет за осъществените читалищни дейности по Програмата за развитие на читалищната дейност на територията на Община Русе за 2016 г.**

**Чл.-кор. проф. Хр. Белоев:** Заповядайте, г-жа Петрова, Ива Чавдарова.

**Г-жа Ива Чавдарова:** Добър ден, уважаеми дами и господа, господин Председател. Процедурата, която предлагаме е рутинна, съгласно чл. 26, ал. 5 от Закона за народните читалища, дължим пред вас отчет за тяхната дейност за предходната година, тоест за 2016-та. Материалът съдържа пълна информация за дейността на читалищата в Русенската община в табличен и в текстови вид. Поддържаме предложението си, нямаме допълнения, материалът беше разгледан и докладван в комисията по култура.

**Чл.-кор. проф. Хр. Белоев:** Благодаря. Въпроси и изказвания по точката? Не виждам. Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 548**

На основание чл. 21, ал. 1, т. 23 и ал. 2 от ЗМСМА и във връзка с чл. 26а, ал. 5 от Закона за народните читалища, Общински съвет – Русе реши:

1. Приема отчетите на Председателите на народните читалища за осъществените читалищни дейности в изпълнение на Програмата за развитие на читалищната дейност на територията на Община Русе за 2016 г. съгл. Приложение 1, Приложение 2 и Приложение 3.

**16 Точка**

**Разкриване на две яслени групи към Детска градина „Пролет“ – гр. Русе, ул. „Котовск“ №6**

**Чл.-кор. проф. Хр. Белоев:** Заповядайте, г-н Щерев.

**Г-н С. Щерев:** Уважаеми общински съветници, предложението ни е за разкриване на две яслени групи към ДГ „Пролет“ от 1 септември тази година реално може да приеме тези деца в яслените групи. Ако имате някакви въпроси …

**Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 549**

На основание чл. 21, ал. 1, т. 23 и ал. 2 от ЗМСМА чл. 24, ал. 3 от ЗПУО и чл. 119, ал. 2 от Закона за здравето, във вр. с чл. 6, ал. 3 от Наредба №26 от 18.11.2008 год. за устройството и дейността на детските ясли и детските кухни и здравните изисквания към тях, Стратегията за развитие на Община Русе и Общинския план за развитие за периода 2014-2020 г., Общински съвет - Русе реши:

1. Дава съгласие Община Русе да разкрие две яслени групи за деца от 10 месечна до тригодишна възраст, към Детска градина „Пролет“, с адрес: гр. Русе, ул. „Котовск“ №6 с капацитет 32 деца, считано от 01.09.2017 г.;

2. Възлага на Кмета на Община Русе да издаде Заповед за разкриване на две яслени групи с капацитет 32 деца, считано от 01.09.2017 г. към Детска градина „Пролет“, с адрес: гр. Русе, ул. „Котовск“ №6;

3. Възлага на Кмета на Община Русе да изпрати решението на Общинския съвет Русе до министъра на финансите и до директора на Регионална здравна инспекция - Русе

**17 Точка**

**Наредба №27 за условията и реда за извършване на възстановителни работи при изграждане или отстраняване на повреди на елементи на техническата инфраструктура**

**Чл.-кор. проф. Хр. Белоев:** Господин Наков, заповядайте.

**Г-н Дим. Наков:** Благодаря Ви, г-н Председателю, уважаеми общински съветници, предлага се на вашето внимание да приемете наредба, изцяло нова. Мотивите за нея са ежедневно видими от гражданите на Русе и от гостите на града. С нея се определят изискванията за дейността на физическите и юридическите лица на територията на Община Русе при изграждане и подмяна на елементи на техническата инфраструктура, включително и при аварийни ремонти и отстраняване на дефекти. Разгледани са в различните раздели различните видове ремонти. Също така е обърнато особено внимание на начина на възстановяване на елементите на техническата инфраструктура, както и контрола и санкциите по отношение на спазването на наредбата. По време на гледането в комисиите към общинския съвет от проф. Михайлов бяха предложени няколко …, за поправка няколко пунктуални грешки, които са отстранени, така че моля, ако има въпроси задайте ги.

**Чл.-кор. проф. Хр. Белоев:** Благодаря.Изказвания и въпроси във връзка с наредбата? Не виждам. Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 550**

На основание чл. 76, ал. 3 АПК, чл. 79 АПК, чл. 28, ал. 2 ЗНА, , чл. 21, ал. 1, т. 8, т. 13, чл.22, ал.4 и ал.5 ЗМСМА,във връзка с чл.21, ал. 2 ЗМСМА, Общински съвет – Русе реши:

1. Приема Наредба №27 за условията и реда за извършване на възстановителни работи при изграждане или отстраняване на повреди на елементи на техническата инфраструктура.

**18 Точка**

**Одобряване на Актуализирана стратегическа карта за шум в околната среда на агломерация Русе**

**Чл.-кор. проф. Хр. Белоев:** Госпожа Кръстева.

**Г-жа Н. Кръстева:** Уважаеми общински съветници, съгласно чл. 4, ал. 1 от Закона за защита от шума в околна среда за агломерациите на територията на страната се разработват и одобряват стратегически карти за шум в околната среда. Посредством актуализацията на тази карта ще се даде един актуален поглед върху територията на агломерация Русе и се определят приоритетните проблеми. Крайната цел на разработването на актуализираната стратегическа карта за шум е създаване на здравословни условия на живот на населението и опазването на околната среда от шум. В тази актуализация на плана за действие към нея ще бъдат разписани конкретни мерки и действия, изпълнението, на които ще доведат до намаляване и ограничаване на шумовото натоварване. Извън материалът е редно като общински съветници да сте запознати с това, че община Русе е първата община, която има такава актуализация на картата за шум.

**Чл.-кор. проф. Хр. Белоев:** Да, благодаря. Въпроси и изказвания по точката? Не виждам. Гласуваме точката.

**КВОРУМ – 48. С 46 гласа „за”, 0 „против” и 2 „въздържали се” се прие**

**РЕШЕНИЕ № 551**

На основание чл. 21, ал. 2 във връзка с чл. 21, ал. 1, т. 23 от ЗМСМА, чл. 5, ал. 6, т. 1 от Закона за защита от шума в околната среда и чл. 4, ал. 6, т. 1 от Наредба за изискванията към разработването и съдържанието на стратегическите карти за шум и към плановете за действие, Общински съвет - Русе реши:

1. Одобрява Актуализирана стратегическа карта за шум в околната среда на агломерация Русе.

**19 Точка**

**Кандидатстване с проектно предложение с наименование: „Изграждане на анаеробна инсталация за разделно събрани биоразградими отпадъци за нуждите на общините – Русе, Иваново, Сливо поле, Тутракан и Ветово“ по процедура BG16M10PO002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014-2020 г.“**

**Чл.-кор. проф. Хр. Белоев:** Заповядайте, госпожа Кръстева.

**Г-жа Н. Кръстева:** Уважаеми общински съветници, съгласно чл. 19 от Закона за управление на общината, кмета на общината организира управлението на битовите отпадъци, образувани на нейната територия. През април месец тази година до всички членове, общини-членове на регионалното сдружение за управление на отпадъците бе отправена покана за участие в процедурата, чрез директно предоставяне на безвъзмездна финансова помощ от ОП „Околна среда 2014-2020“ за изграждане на анаеробна инсталация за разделно събрани, биоразградими отпадъци. Целта на тая процедура е намаляване на количеството депонирани битови отпадъци чрез осигуряване на допълнителен капацитет за рециклиране чрез анаеробно третиране на разделно събрани биоразградими отпадъци. Предвид това на вашето внимание е проект на решение с 5 точки, които следва да имат вашата санкция.

**Чл.-кор. проф. Хр. Белоев:** Да, благодаря. Въпроси и изказвания? Не виждам. Гласуваме точката.

**КВОРУМ – 46. С 45 гласа „за”, 0 „против” и 1 „въздържали се” се прие**

**РЕШЕНИЕ № 552**

На основание чл. 21, ал. 2, във връзка с чл. 21, ал. 1, т. 8 и 23, чл. 61, ал. 1 от Закона за местното самоуправление и местната администрация (ЗМСМА), по аргумент от чл. 24, ал. 2 и 3 от Закона за управление на отпадъците (ЗУО), Общински съвет - Русе реши:

1. Дава съгласие Община Русе да кандидатства по процедура BG16M10P002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014 – 2020 г.“, съвместно, с едно общо проектно предложение с общините – членове на РСУО – Русе, подписали споразумение за партньорство, в съответствие с Насоките за кандидатстване, утвърдени от ръководителя на УО на ОПОС 2014 – 2020 г., със Заповед № РД-ОП-32/ 31.03.2017 г. Дава съгласие съоръжението за третиране на отпадъци – анаеробна инсталация да бъде изградено в поземлен имот с идентификатор 63427.333.122, с начин на трайно ползване – за друг вид производствен, складов обект, собственост на Община Русе, съобразно Акт №5542 от дата 25.09.2008 г. за частна общинска собственост.
2. Дава съгласие Община Русе да не се присъединява към друго регионално сдружение за срока на изпълнение на проекта и най-малко за срок от пет години след окончателното плащане на средствата за проекта по ОПОС 2014-2020 г. по процедура BG16M10P002-2.004 „Проектиране и изграждане на анаеробни инсталации за разделно събрани биоразградими отпадъци“.
3. Дава съгласие изградената по процедура BG16M10P002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014 – 2020 г.“ анаеробна инсталация да е съсобственост на всички общини, чиито отпадъци ще се третират в нея, най-късно към момента на въвеждането й в експлоатация. Дяловете в съсобствеността на всяка от общините - членове на РСУО Русе, подписали споразумение за партньорство и участвали по процедура BG16M10P002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014 – 2020 г.“ ще бъдат както следва:

* Община Русе – 82,09 % идеални части от правото на собственост спрямо съоръжението за третиране на отпадъци, изградено по горепосочената процедура;
* Община Иваново – 5,59 % идеални части от правото на собственост спрямо съоръжението за третиране на отпадъци, изградено по горепосочената процедура;
* Община Сливо поле – 4,11 % идеални части от правото на собственост спрямо съоръжението за третиране на отпадъци, изградено по горепосочената процедура;
* Община Тутракан – 6,72 % идеални части от правото на собственост спрямо съоръжението за третиране на отпадъци, изградено по горепосочената процедура;
* Община Ветово – 1,49 % идеални части от правото на собственост спрямо съоръжението за третиране на отпадъци, изградено по горепосочената процедура;

1. Дава съгласие финансовите ресурси за покриване на първоначалните допустими разходи по проекта, собственото участие и недопустимите разходи, преди средствата да бъдат възстановени от ОПОС 2014 – 2020 г., да бъдат осигурени от отчисленията по чл. 20 от Наредба № 7 от 19.12.2013 г. за реда и начина за изчисляване и определяне на размера на обезпеченията и отчисленията, изискани при депониране на отпадъци, и становище на директора на РИОСВ по чл. 25, ал. 10 от същата наредба за предоставяне на средствата.
2. Одобрява споразумението за партньорство (сътрудничество) за кандидатстване и изпълнение на проекта по процедура BG16M10P002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014 – 2020 г.“.

**20 Точка**

**Приемане на Подробен устройствен план – ПЗ на УПИ I-7520 – за озеленяване и УПИ II-7280 – за обществено обслужващи дейности – паркинг, кв.874, ЦГЧ, гр. Русе**

**Чл.-кор. проф. Хр. Белоев:** Заповядайте, г-н Наков.

**Г-н Дим. Наков:** Благодаря Ви, г-н Председателю, уважаеми общински съветници, на вашето внимание се предлага да се приеме ПУП – план за застрояване на 2 поземлени имота на територията на град Русе. Визира се …, единия, първия имот, който е за озеленяване, това е градинката на пл. „Дунав“, за нея се предвиждат …, без промяна на границите, само рехабилитация на алейната мрежа, нови две детски площадки и кътове за отдих, а за съществуващия надземен паркинг - без промяна на границите се определя режим на застрояване за паркинг и за подземен паркинг също възможност. Благодаря.

**Чл.-кор. проф. Хр. Белоев:** Благодаря. Въпроси и изказвания по точката? Не виждам. Режим на гласуване.

**КВОРУМ – 45. С 44 гласа „за”, 1 „против” и 0 „въздържали се” се прие**

**РЕШЕНИЕ № 553**

На основание чл.21 ал.2, във връзка с чл.21, ал.1, т.11 от ЗМСМА, чл.129, ал.1, чл.110, ал.1, т.3 и чл. 62, ал. 9 от ЗУТ, Протокол №1, Решение №8/08.01.2014г. на ОЕСУТ-Община Русе и съгласувателно становище на Министерство на културата изх. № 33-НН-343/18.05.2016г., Общински съвет – Русе реши:

Приема ПУП – ПЗ на УПИ I-7520-За озеленяване със зона за озеленена територия /Оз/ с план за паркоустройство и благоустройство с детски площадки за деца до 3 години и от 3 до 12 години, кътове за сядане и декоративни монументални елементи и УПИ II-7280-За обществено обслужващи дейности-паркинг със зона за застрояване – смесена централна /Ц/ за паркинг на две подземни нива (50+50 автомобила) и надземно ниво (33 автомобила) с обслужваща сграда, кв.874, ЦГЧ, гр. Русе.

Решението може да се оспори в 30-дневен срок от обнародването в „Държавен вестник“ чрез Общинския съвет - гр.Русе, пред Административния съд - Русе.

**21 Точка**

**Съгласие на Община Русе да издаде Запис на заповед, без протест и разноски в полза на Министерство на труда и социалната политика, управляващ орган на Оперативна програма „Развитие на човешките ресурси“ 2014-2020**

**Чл.-кор. проф. Хр. Белоев:** Заповядайте.

**Г-жа К. Петрова:** Уважаеми общински съветници …

**Чл.-кор. проф. Хр. Белоев:** Моля за тишина.

**Г-жа К. Петрова:** … подготовка на документите за подаване на искане за авансово плащане, на база на сключен административен договор е необходимо да се …

**Чл.-кор. проф. Хр. Белоев:** Моля за тишина.

**Г-жа К. Петрова:** … запис на заповед в размер на 78 233,20 лв. Поддържаме направеното предложение.

**Чл.-кор. проф. Хр. Белоев:** Благодаря. Въпроси и изказвания по точката? Не виждам. Режим на гласуване.

**КВОРУМ – 47. С 46 гласа „за”, 1 „против” и 0 „въздържали се” се прие**

**РЕШЕНИЕ № 554**

На основание чл.21, ал.2, във връзка с чл.21, ал.1, т.23 от ЗМСМА, Общински съвет – Русе реши:

1. Дава съгласие Община Русе да издаде Запис на заповед, неотменимо и безусловно, без протест и разноски, без никакви възражения и без такси и удръжки от какъвто и да било характер, платим на предявяване в пол за на Министерство на труда и социалната политика, Главна дирекция „Европейски фондове, международни програми и проекти“, със седалище в гр. София 1051, ул. „Триадица” № 2, ЕИК 000695395, представлявано от Лилия Стоянович – Ръководител на Управляващия орган на Оперативна програма „Развитие на човешките ресурси“ 2014 – 2020, в размер на 78 233,20 лв. (Седемдесет и осем хиляди двеста тридесет и три лева и 20 стотинки), представляващи 20 % от стойността на проекта, във връзка със сключен административен договор BG05M9OP001-2.005-0144-C01 за изпълнение на Проект„Разкриване на общностен център за предоставяне на почасови социални услуги „Личен асистент“, „Социален асистент“ и „Център за социална рехабилитация и интеграция“ в Община Русе“, по Оперативна програма „Развитие на човешките ресурси“ 2014-2020 г.

2. Упълномощава Кмета на Община Русе - Пламен Стоилов да подпише Записа на заповед и всички изискуеми документи по издаване на същия в изпълнение на решението на ОбС– Русе.

**22 Точка**

**Одобряване на анекс към партньорско споразумение по проект „Богатството на различията – приобщаващо образование за интелигентен растеж“ по ОП „Наука и образование за интелигентен растеж“ 2014 -2020**

**Чл.-кор. проф. Хр. Белоев:** Госпожа Петрова.

**Г-жа Ир. Петрова:** Уважаеми дами и господа общински съветници, на вашето внимание е анекс към партньорско споразумение по проект „Богатството на различията – приобщаващо образование за интелигентен растеж“, който Община Русе изпълнява по ОП „Наука и образование за интелигентен растеж“. Анексът е по препоръка на Министерство на образованието и същността му е да прецизира начина на разходване на средства, които са за дейности, изпълнявани от партньорите по проекта. Поддържаме предложението. Благодаря.

**Чл.-кор. проф. Хр. Белоев:** Моля за тишина в залата. Въпроси и изказвания? Гласуваме точката.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 555**

На основание чл. 21, ал. 2, във връзка с чл. 21, ал. 1, т. 23 и чл. 61, ал. 1 от Закона за местното самоуправление и местната администрация, Общинският съвет реши:

1. Одобрява Анекс към Споразумение за общинско сътрудничество между Община Русе и партньорите детски градини ДГ„Снежанка“, ДГ„Звездица“, ДГ„Зора“, ДГ„Детелина“, ДГ„Незабравка“, ДГ „Русалка“ и Сдружение „Център Динамика“ по проект „Богатството на различията – приобщаващо образование за интелигентен растеж“, регистрационен номер BG05M2OP001-3.001-0035, по Оперативна програма „Наука и образование за интелигентен растеж“ 2014 – 2020.

**23 Точка**

**Изказване на граждани – вх.№360/16.05.2017 г.**

**Чл.-кор. проф. Хр. Белоев:** Постъпила е молба за изказване от г-жа Светла Данева, г-жа Марина Петкова и г-жа Полина Господинова. Заповядайте, да изложите вашето становище. Изказването е във връзка с Наредба 16 за определяне и администриране на местни такси, цени на услуги и права на територията на Община Русе.

**Изказване на граждани:** Добър ден. Уважаеми г-н Председател, уважаеми госпожи и господа общински съветници, ние сме тук пред вас, за да изразим волята на над 470 граждани на град Русе и да защитим от дискриминация нашите деца. Става въпрос за новата точка 74 от чл. 59, ал. 1 на Наредба 16 за определянето и администрирането на местните такси, цени на услуги и права на територията на Община Русе, приета на 15.12.2016 г. - За ползване на детски градини от деца в подготвителна група, придобили удостоверение за завършена подготвителна група и подлежащи на прием в 1 клас през текущата календарна година родителите или настойниците не дължат месечна такса, а заплащат месечна цена на услугата за периода от 1 юни до 14 септември в размер на 100 лв. Считаме, че тази точка е незаконосъобразна и искаме тя да бъде отменена, поради няколко причини. Първо, тя противоречи на чл. 55, ал. 4 от същата наредба, а именно ,че цените на услугите и правата са прости и пропорционални. Второ, тя противоречи на по-висш нормативен акт Закона за местните данъци и такси, чл. 81, който гласи, че за ползване на детски ясли и детски градини се събират от родителите или настойниците месечни такси. Трето, противоречи на втори по-висш нормативен акт, а именно Закона за предучилищното и училищното образование в сила от 01.08.2016 г., чл. 9 Задължителното предучилищно и училищно образование в държавните, общински детски градини е безплатно за децата и учениците. Чл. 24, ал. 1, детската градина е институция в системата на предучилищното и училищното образование, в която се отглеждат, възпитават, социализират и обучават деца от 3-годишна възраст до постъпването им в 1 клас, а не до приемането им по документи, в съответствие с държавния образователен стандарт за предучилищно образование. Чл. 63 – Предучилищното образование се организира в учебни години, ал. 2 – учебната година в предучилищното образование започва на 15 септември и е с продължителност 12 месеца, като една учебна година се разделя на учебно и неучебно време. Учебното време приключва на 31 май, а от 31 май до 15 септември е неучебно време и в това неучебно време също има допълнителни форми на педагогическо взаимодействие, които се провеждат от учителя на децата, които са в предучилищна група. Член 298 – Издръжката на децата в предучилищното образование в държавните общински детски градини се осигурява със средства на държавния бюджет и със средства на общинския бюджет, родителите на децата заплащат такси за издръжката на дейностите, които не се финансират от държавния бюджет. Като се има предвид всичко горепосочено, считаме че тази точка е незаконосъобразна и следва Общинския съвет да предприеме действия да я отмени или поне промени. Иначе ще сме принудени да предприемем действия за нейната отмяна по надлежния ред пред по-висша инстанция. Освен това не са отчетени фактите, първо, че децата са деца, те се разболяват, няма как ние да предплащаме услуга, която реално може да не използваме, поради чисто физически причини: болно дете или пък планиран отпуск на родител, който за съжаление не е нито един, нито три, нито 4 месеца, а са 5 дни. Друго, в другите общини в България нещата не са организирани по този начин, нещата са си по стария начин, родителите си заплащат такса пропорционално на броя дни през които децата посещават детското заведение след като изтече месеца. Третото, което не е отчетено също под внимание е, че през месец септември са само 10 учебни дни, а ние реално ще трябва да заплатим за целия месец без да го ползваме. Това са нашите аргументи и сме днес тук пред вас, защото считаме, че трябва да се направи отмяна на тази точка.

**Чл.-кор. проф. Хр. Белоев:** Да, благодаря. Нещо по-различно имате ли да кажете или това е? Така, както е написан материала ние ще го вземем, ще го предоставим на комисия ЗОРС да го погледне. Само си оставете контакти, някакви телефони, за да може да се свържем с вас. Така, благодаря. Закривам сесията. Приятен ден.

**Забележка:** Протоколите с резултатите от поименното гласуване по точки 2, 3, 4, 5, 6, 7, 8. 9, 10, 11, 13, 17 и 19 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**